Държавен вестник, бр. 77, 2005 г., стр. 32

С Т Р .  32
Д Ъ Р Ж А В Е Н   В Е С Т Н И К
Б Р О Й  77
Сумирането се прави в следните случаи:
А) Когато в предприятието и/или съоръже-
нието са налични опасни вещества, поименно
изброени в табл. 1 на приложението, в количес-
тва, по-малки от посочените в колона 2 или
колона 3, и класифицирани в една или повече
категории на опасност съгласно табл. 3 на при-
ложението. В такъв случай те се сумират с опас-
ните вещества, налични в предприятието и/или
съоръжението, които не са изброени в табл. 1
на приложението и които притежават същата
или сходна категория на опасност. Сходните
категории на опасност са изброени в подточки
Б и В. Пределното количество на поименно
изброените вещества е посоченото в колона 2 и
колона 3 на таблица 1 на приложението.
Б) При наличие на повече от едно опасни
вещества, непопадащи в таблица 1 и класифи-
цирани в категории на опасност: “Токсични”,
“Силнотоксични” и “Опасни за околната сре-
да” от табл. 3 на приложението, в количества,
по-малки от записаните в колона 2 или коло-
на 3 на същата таблица.
В) При наличие на повече опасни вещества,
непопадащи в табл. 1 и класифицирани в кате-
гории на опасност: “Оксидиращи”, “Експлозив-
ни”, “Запалими”, “Силнозапалими” и “Изклю-
чително запалими” съгласно табл. 3 на прило-
жението, в количества, по-малки от посочени-
те в колона 2 или колона 3 на същата таблица.”
§ 101. Приложение № 4 се изменя така:
“Приложение № 4
към чл. 117, ал. 1
Категории промишлени дейности
Посочените прагови стойности по принцип се
отнасят до производствените капацитети или до
обемите произведена продукция. Когато даден
оператор изпълнява няколко дейности, които по-
падат под едно и също подзаглавие в една и съща
инсталация или една и съща площадка, капаците-
тите на такива дейности се сумират.
1. Енергийно стопанство
1.1. Горивни инсталации с номинална топлин-
на мощност, превишаваща 50 MW.
1.2. Рафинерии за суров нефт и газ.
1.3. Коксови пещи.
1.4. Заводи за газифициране и втечняване на
въглища.
2. Производство и обработване на метали
2.1. Инсталации за пържене и агломериране на
метални руди (включително серосъдържащи руди).
2.2. Инсталации за производство на чугун и
стомана (първично или вторично топене), вклю-
чително непрекъснато леене, с капацитет над 2,5
тона за час.
2.3. Инсталации за обработване на черни метали:
a) станове за горещо валцуване с капацитет над
20 тона нерафинирана стомана за час;
б) ковашки цехове с преси, чиято енергия пре-
вишава 50 килоджаула на преса, където използва-
ната топлинна мощност превишава 20 MW;
в) защитни покрития от разтопен метал с кон-
сумация над 2 тона нерафинирана стомана за час.
2.4. Леярни за черни метали с производствен
капацитет над 20 тона дневно.
2.5. Инсталации:
a) за производство на цветни нерафинирани
метали от руди, обогатени продукти или отпадъци
от метали чрез металургични, химични и електро-
литни процеси;
б) претопяване, включително сплавяване на
цветни метали (рафиниране, леене в леярски цехо-
ве и др.), с топилен капацитет над 4 тона дневно за
олово и за кадмий и 20 тона дневно—за всички
останали метали.
2.6. Инсталации за повърхностна обработка на
метали и пластмаси чрез електролитни или химич-
ни процеси, при които обемът на ваните за обра-
ботка е над 30 м3.
3. Производство на продукти от нерудни мине-
рални суровини
3.1. Инсталации за производство на циментен
клинкер в ротационни пещи с производствен ка-
пацитет над 500 тона дневно и за вар в ротационни
пещи с производствен капацитет над 50 тона днев-
но или в други пещи с производствен капацитет
над 50 тона дневно.
3.2. Инсталации за производство на азбест и
производство на продукти на азбестова основа.
3.3. Инсталации за производство на стъкло,
включително стъклени влакна, с топилен капаци-
тет над 20 тона дневно.
3.4. Инсталации за разтопяване на минерал-
ни вещества, включително производство на ми-
нерални влакна, с топилен капацитет над 20 тона
дневно.
3.5. Инсталации за изработване на керамични
продукти чрез изпичане, по-конкретно покривни
керемиди, тухли, огнеупорни тухли, плочи, каме-
нинови или порцеланови изделия, с производст-
вен капацитет над 75 тона дневно и/или с капаци-
тет на пещта за изпичане над 4 м3 и с плътност на
подреждане за една пещ над 300 кг/м3.
4. Химическа промишленост
Производство в смисъла на категориите дей-
ности, съдържащи се в този раздел, означава про-
изводство в промишлен мащаб чрез химическа
обработка на вещества или групи вещества от спи-
съка в раздели 4.1—4.6.
4.1. Химически инсталации за производство на
основни органични химически вещества като:
а) въглеводороди (ациклични и циклични; на-
ситени и ненаситени; алифатни и ароматни);
б) кислородосъдържащи въглеводороди, като:
алкохоли, алдехиди, кетони, карбоксилни кисе-
лини, естери, ацетати, етери, пероксиди, епок-
сидни смоли;
в) серосъдържащи въглеводороди;
г) азотосъдържащи въглеводороди, като: ами-
ни, амиди, съединения на тривалентния азот, нит-
рати, нитрити, нитрили, цианати, изоцианати;
д) фосфоросъдържащи въглеводороди;
е) халогеносъдържащи въглеводороди;
ж) органометални съединения;
з) пластмаси, полимерни синтетични влакна и
влакна на целулозна основа;
и) синтетичен каучук;
к) багрила и пигменти;
л) повърхностноактивни средства и повърхнос-
тноактивни вещества.
4.2. Химически инсталации за производство на
основни неорганични химически вещества, като:
а) газове: амоняк, хлор, хлороводород, флуор,
флуороводород, въглеродни оксиди, съединения на
сярата, азотни оксиди, водород, карбонилхлорид;
б) киселини: хромова киселина, флуороводород-
на киселина, фосфорна киселина, азотна кисели-
на, хлороводородна киселина, сярна киселина,
олеум, сернисти киселини;